Diari Oficial de la Generalitat Valenciana


Sumari del DOGV 1438, del 07-12-1990 (1990/819638)

ORDRE de 25 d'octubre de 1990, del Conseller de Cultura, Educació i Ciència, de la Generalitat Valenciana, per la qual convoca ajudes per a la realització de projectes per a la formació i perfeccionament d'Històriadors d'art, restauradors, arqueòlegs, etnòlegs i museólogos residents a la Comunitat Valenciana, i s'aproven les bases per les quals es regeixen.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/10/25/(4)/dof/vci/html**

### Dades del document

Número de DOGV
:   1438

Data del DOGV
:   07-12-1990

Secció del DOGV
:   DISPOSICIONS GENERALS

Número del document
:   1990/819638


Data del document
:   25-10-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 25 d'octubre, de la Conselleria de Cultura, Educació i Ciència, de la Generalitat Valenciana per la qual convoqua ajudes per a la realització de projectes a la formació i perfeccionament d'historiadors d'art, resauradors, arqueòlegs, etnòlegs, i museòlegs residents a la Comunitat Valenciana, i s'aproven les bases per les quals es regeixen.  
Amb la finalitat de promoure, fomentar i difondre el desenrotllament cultural, he decidit convocar la concessió d'ajudes per a una millor formació i perfeccionament de les tècniques i coneixements tant de la restauració d'obres d'art, com de la investigació arqueològica, historiogràfica, etnològica i museogràfica.  
Per tot això, i fent ús de les facultats que em confereix l'article 35 de la Llei 5/1983, de 30 de desembre, del Govern Valencià,  
ORDENE:  
Article primer  
Es convoca la concessió d'ajudes per tal d'efectuar projectes per a la formació i perfeccionament d'historiadors d'art, restauradors, arqueòlegs, antropòlegs i museòlegs residents en la Comunitat Valenciana, i s'aproven les bases per les quals es regeixen, que s'inclouen com a annex d'aquesta ordre.  
Article segon  
L'import total d'aquestes ajudes econòmiques és de cinc milions de pessetes, i serà satisfet amb càrrec a l'aplicació pressupostària 02.25.992.8.226.5 de l?exercici de 1990, línia de subvenció 402/000/90.  
Article tercer  
Es autoritzada la Directora General de Patrimoni Cultural perquè dicte les resolucions que calga per a l'aplicació i el desenrotllament d'aquesta convocatòria dins l?àmbit de les seues competències.  
Article quart  
Aquesta ordre vigeix l?endemà de la publicació al Diari Oficial de la Generalitat Valenciana.  
València, 25 d'octubre de 1990.  
ANNEX  
El Conseller de Cultura, Educació i Ciència, ANTONIO ESCARRE I ESTEVE  
Bases per a la concessió d'ajudes per a la realització de projectes per a la formació i perfeccionament d'historiadors d'art, restauradors, arqueòlegs, etnòlegs i museólegs.  
Primera  
Es concediran ajudes per a l'ampliació de coneixements, informació, investigació, compilació. de documentació i consultes relacionades amb projectes d'investigació ja iniciats i avaluats pel director d'aquests o per un centre especialitzat en el tema que corresponga en cada cas.  
Seran criteris per a avaluar:  
Aquells projectes presentats que incidesquen en el coneixement i millora dels sistemes aplicats en altres comunitats autònomes i països en el camp de la didàctica i difusió dels museus; en la recerca i investigació arqueològica; en la catalogació, estudi i informatitzaria dels béns culturals, i les noves tècniques i criteris aplicats a la conservació i restauració.  
També seran d'interès aquells projectes que tinguen per objectiu la investigació sobre el patrimoni cultural valencià i que requeresquen el desplaçament dels investigadors a altres comunitats autònomes o països per tal de completar la seua tasca investigadora.  
Seran avaluables aquells projectes que tinguen per objectius la millora dels coneixements i perfeccionament mitjançant la participació en cursos, seminaris, congressos i jornades.  
Segona  
Les ajudes que es convoquen comprendran una assignació d'un màxim de dues-centes mil pessetes (200.000 FITA) per als projectes l?objectiu dels quals es trobe a un país europeu i una assignació d'un màxim de dues centes cinquanta mil pessetes (250.000 PTA) per a aquells que exigesquen un desplaçament a un país no europeu.  
Tercera  
Aquestes ajudes seran incompatibles amb la possessió de qualsevol altra subvenció o ajuda concedida per a la mateixa finalitat. Es desestimaran aquelles sol·licituds que pugen tenir opció a altres ajudes concedides per a semblants finalitats.  
Quarta  
Les persones interessades hauran de presentar a la Conselleria de Cultura, Educació i Ciència, o als serveis territorials respectius, o per qualsevol dels mitjans estibares en l'article 66 de la Llei de Procediment Administratiu, un escrit adreçat a la Directora General de Patrimoni Cultural, indicant les dades personals i en el qual expressen la intenció d'optar a les ajudes. A l?escrit s'adjuntarà el currículum de la persona sol·licitant, i també una memòria específica dels objectius a desenrotllar amb indicació del lloc elegit.  
Haurà d'adjuntar-se, també, l'acreditació de l'admissió al centre o institució on es pretenga realitzar el projecte i el permís o llicencia del centre on es coordine l'activitat del sol·licitant.  
Cinquena  
El termini de presentació de sol·licituds serà de trenta dies, comptadors a partir de l?endemà de la publicació d'aquesta ordre al Diari Oficial de la Generalitat Valenciana.  
Sisena  
La selecció la farà una comissió composta per la Directora General de Patrimoni Cultural, el Cap del Servei de Patrimoni Artístic Moble, i tres membres designats pel Conseller de Cultura, Educació i Ciència.  
Setena  
Aquesta comissió examinarà les sol·licituds presentades i elevarà la proposta de resolució corresponent per a la concessió de les ajudes al Conseller de Cultura, Educació i Ciència. La resolució final serà publicada al Diari Oficial de la Generalitat Valenciana.  
Vuitena  
Les persones beneficiàries de les ajudes adquiriran el compromís de:  
a)Realitzar el pla de treball proposat en el termini màxim de sis mesos comptadors des de la concessió de l'ajuda.  
b) Trametre a la Direcció General de Patrimoni Cultural un informe del treball realitzat, en el termini màxim d'un mes, una vegada finalitzat l'aprofitament de l'ajuda.  
c) Fer constar en qualsevol publicació, exposició o informe resultant, que ha estat afavorit per una ajuda de la Conselleria de Cultura, Educació i Ciència de la Generalitat Valenciana.  
Novena  
En cas d'incompliment d'alguna de les obligacions anteriors, la Direcció General de Patrimoni Cultural podrà rescindir la concessió de l'ajuda i obtenir la devolució de les quantitats percebudes.  
Desena  
L'acceptació de l'ajuda per part dels beneficiaris implicarà la de les normes fixades en aquesta convocatòria.  
MODEL D'INSTANCIA  
 amb DNI núm.   
domiciliat a ,carrer/plaça núm. ,  
telèfon   
EXPOSE:  
1) Que desitge acollir-me a l?Ordre del Conseller de Cultura, Educació i Ciència de 25.10.90, per la qual convoca ajudes per a la realització de projectes per a la formació i perfeccionament d'historiadors de l'art, restaurador, arqueòlegs, etnòlegs i museòlegs, residents a la Comunitat Valenciana, i accepte les bases que la regeixen.  
2) Que aquesta sol·licitud la demane per a desenvolupar el projecte:   
   
   
   
en   
   
   
3) Que el centre coordinador d'aquest projecte és:   
   
4) Que a efecte de l'abonament de l'ajuda esmentada designe el compte bancari núm.: amb  
domicili a la sucursal ,del banc o caixa a   
Per tot això, SOL·LICITE que, d'acord amb el contingut d'aquesta i la documentació que s'hi adjunta, em siga concedida una ajuda per a la realització del projecte que es detalla a la memòria.  
 , a de de 1990.  
Signat:  
IL·LMA. SRA. DIRECTORA GENERAL DE PATRIMONI CULTURAL


Còpia Permalink ELI